Suomeen perustetaan eurooppalainen hybridiosaamiskeskus, jonka tehtävänä on kehittää hybridiuhkiin liittyvää osaamista. Keskuksella on jo väliaikainen johtaja, mutta ei esimerikiksi verkkosivuja.

Sivujen perustaminen on jatkossakin vaikeaa, ainakin jos ne haluaa osoitteeseen hybridiosaamiskeskus.fi tai hybridikeskus.fi. Kumpikaan näistä ei nimittäin ole keskuksen tai minkään muunkaan viranomaisen hallinnassa.

Fi-päätteisten verkko-osoitteiden julkiset omistajatiedot löytyvät Viestintäviraston verkkosivuilta. Niiden mukaan hybridiosaamiskeskus.fi:n omistaa Harry Sintonen ja hybridikeskus.fi:n Ville Korhonen.